Document ID: /roh_data/filtered/fineweb-2-filterrobots_roh.jsonl.gz/62423

Surselva Petiziun per abolir celibat obligatoric
Il celibat obligatori per spirituals en las plaivs duai vegnir abolì. Quai pretenda ina petiziun che sa drizza directamain a papa Francestg. Instradà questa petiziun online ha Florentina Camartin da Breil.
Sco igl ha num en la petiziun, duai mintga spiritual pudair decider sez, sch’el vul viver en celibat u betg. Er spirituals maridads duain pudair returnar en uffizi – sch'els giavischan quai.
Cas da Breil
Florentina Camartin ch'è sezza da Breil, argumentescha sia petiziun cun il cas dal plevon da Breil, ch’aveva communitgà mez fanadur ch’el haja ina relaziun cun ina dunna e ch’el veglia viver quella relaziun publicamain. Ina gronda part dals da Breil han deplorà la decisiun da lur plevon. Il celibat obligatoric è dapi lura vegnì mess en dumonda.
Fin uss (ils 16.09.2018 a mezdi) sustegnan radund 400 persunas la petiziun. Per rimnar las 18'000 suttascripziuns necessarias, han ils iniziants anc peda 5 mais.
RR novitads 12:00